text: L Ron Harald og hans lastbil
  13 september 2013 kl. 13.01
  Fra i dag man du møde en ganske særpræget lastbil ude på vejene. Det er den tidligere rapper og grafittimaler, L Ron Harald fra Sønderborg, der har haft travlt med spraydåserne.
  L Ron Harald står bag udsmykningen af en cirka 13 meter lang og 3 meter høj lastbil-trailer fra Danske Fragtmænd.
  Det noget utraditionelle samarbejde kom i stand, da Lars Jensen, som er hans borgerlige navn, kontaktede Danske Fragtmænd med henblik på at realisere en stor drengedrøm, nemlig at udsmykke en lastbil.
  Her hele 140 arbejdstimer senere og tomme spraydåser i hobetal er værket netop færdiggjort. Fragtfirmaets sædvanlige lyseblå farve er godt dækket til. Det har længe været L Ron Haralds drøm at male på et af de helt store lærreder. Og det har han nu fået lov til.
  